Pátranie po turistovi vo Vysokých Tatrách malo tragický koniec
Vo Vysokých Tatrách zahynul poľský turista.
Záchranári Horskej záchrannej služby (HZS) našli v utorok pod stenou Ťažkého štítu vo Vysokých Tatrách mŕtve telo 39-ročného poľského turistu. Pri páde skalným terénom, pravdepodobne z oblasti Štrbiny pod Ťažkým štítom, utrpel zranenia nezlučiteľné so životom. Horskí záchranári o tom informovali na svojom webe.
Pátranie po nezvestnom turistovi sa podľa HZS začalo v pondelok (21. 9.) o polnoci. Záchranárov požiadali o pomoc kamaráti nezvestného, ktorí ho čakali v Lysej Poľane. "Okamžite bola vykonaná lokalizácia jeho telefónu cez stálu službu Prezídia Policajného zboru, no telefón sa lokalizovať nepodarilo," ozrejmili záchranári.
"Po vyslobodení z ťažko prístupného terénu boli telesné pozostatky vrtuľníkom Letky Ministerstva vnútra SR transportované na Lysú Poľanu a odovzdané príslušníkom polície SR," spresnila HZS s tým, že tento rok v Tatrách zahynulo osem poľských občanov.
Vzhľadom na narastajúci počet úrazov a smrteľných nehôd vyzývajú záchranári všetkých návštevníkov, aby nepodceňovali vysokohorský terén, nepohybovali sa mimo značených turistických chodníkov a dodržiavali pokyny a odporúčania HZS.
Foto: facebook.com/hzs.sk
Na Slovensku v nedeľu pribudlo šesť úmrtí na COVID-19
Na Slovensku v nedeľu pribudlo šesť úmrtí na pľúcnu formu ochorenia COVID-19. Celkový počet úmrtí na toto ochorenie tak stúpol na 165.
COVID-19 sa vyskytuje vo viacerých sférach života, pribudli aj nové ohniská
Početnejší výskyt prípadov ochorenia COVID-19 eviduje väčšina krajských miest, pribúdajú aj v okresných.
Polícia nadránom kontrolovala, či kňaz zrušil omšu avizovanú na 4. hodinu
Polícia v nedeľu nadránom preverovala, či bola skutočne zrušená omša v Šulekove, miestnej časti Hlohovca, ktorú tamojší kňaz avizoval slúžiť o 4. hodine.
Na Orave a v Bardejove v nedeľu zatiaľ odhalili 682 infekčných ľudí
Zo 14.439 ľudí testovaných na ochorenie COVID-19 na Orave a v Bardejove bolo v nedeľu do 14.00 h 682 infekčných. Minister obrany Jaroslav Naď (OĽANO) o tom informoval na sociálnej sieti.
Prezidentka kontaktovala zariadenia pre seniorov, zaujímala sa o dianie
Prezidentka SR Zuzana Čaputová kontaktovala niektoré zariadenia pre seniorov.